**Ministru kabineta noteikumu projekta**

**„Atzīto struktūru statusa iegūšanas un uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Atzīto struktūru statusa iegūšanas un uzraudzības kārtība” (turpmāk - noteikumu projekts) mērķis ir noteikt prasības pretendentam, kas plāno veikt bezpilota gaisa kuģu tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 un specifiskajā kategorijā, kā arī pasniegt tālvadības pilotu apmācību ekspluatācijai specifiskajā kategorijā, ja to paredz lidojuma drošuma novērtējums, kā arī noteikt kārtību, kādā pretendents iegūst atzītās struktūras statusu. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 117.2 panta sestā daļa un 117.7panta pirmās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2019.gada 24.maija Īstenošanas regulā (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947) ir noteiktas atbilstības prasības atzītajām struktūrām, kuras jau ir saņēmušas atzītās struktūras statusu un vēlas deklarēt savu atbilstību, lai veiktu tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā, bet nav noteikta kārtība, kādā pretendents iegūst Civilās aviācijas aģentūrās atzītās struktūras statusu, kā arī nav noteiktas pretendenta atzīstās struktūras statusa iegūšanai atbilstības prasības. Nav noteikta arī atzītās struktūras atzīšanas un uzraudzības kārtība. Ņemot vērā minēto, ir nepieciešams nacionālais ārējais normatīvais akts, kas nosaka prasības atzītās struktūras statusa iegūšanai un atzīto struktūru atzīšanas un uzraudzības kārtību. Likuma “Par aviāciju” 117.2 sestā daļa paredz Ministru kabinetam noteikt atbilstības prasības Civilās aviācijas aģentūras atzītai struktūrai un kārtību atzītās statusa iegūšanai, darbības ierobežošanai, pagarināšanai, grozīšanai un anulēšanai, savukārt likuma “Par aviāciju” 117.2 panta piektā daļa paredz, ka Ministru kabinets nosaka kārtību, kādā Civilās aviācijas aģentūras jau atzīta struktūra un bezpilota gaisa kuģu sistēmu ekspluatants, kas ir ieguvis attiecīgu Civilās aviācijas aģentūras izsniegtu atļauju, nodrošina praktisko prasmju apguvi un pārbaudi un izsniedz, pagarina, ierobežo, atsauc vai aptur apliecinājuma darbību par praktisko prasmju apguvi. Kārtība, kādā atzītā struktūra vai bezpilota gaisa kuģa ekspluatants, kas plāno veikt tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā, iesniedz Civilās aviācijas aģentūrā deklarāciju par atbilstību regulas Nr.2019/947 noteiktajām prasībām, ir noteikta regulā Nr.2019/947, savukārt kārtība, kādā Civilās aviācijas atzīta struktūra un bezpilota gaisa kuģa ekspluatants saņem Civilās aviācijas aģentūras atbilstības apliecinājumu par iesniegtās deklarācijas pilnīgumu, tiks regulēta uz likuma “Par aviāciju” 117.2 panta trešās, ceturtās un piektās daļas deleģējumu izdotajos Ministru kabineta noteikumos, kas regulēs jautājumu par to, kā Civilās aviācijas aģentūras atzīta struktūra pieņem teorētisko zināšanu klātienes eksāmenu atvērtajā A2 kategorijā, veic teorētisko zināšanu apmācību specifiskās kategorijas bezpilota gaisa kuģu ekspluatācijai, ja to paredz lidojumu drošuma novērtējums, pieņem tālvadības pilotu teorētisko zināšanu klātienes eksāmenu bezpilota gaisa kuģu ekspluatācijai specifiskajā kategorijā un veic tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā. Latvijas Republikā atzītās struktūras statusu var iegūt juridiska persona, kuras galvenā darbības vieta ir Latvijas Republika, kā arī fiziska persona, kas ir reģistrējusies Latvijā individuālā komersanta vai pašnodarbinātas personas statusā. Noteikumu projekts paredz trīs atzīto struktūru darbības jomas: 1. tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 kategorijā;
2. tālvadības pilotu klātienes eksaminēšanu bezpilotu gaisa kuģu ekspluatācijai specifiskajā kategorijā;
3. tālvadības pilotu apmācību ekspluatācijai specifiskajā kategorijā, ja to paredz lidojumu drošuma novērtējums;

Atzītā struktūra var veikt tikai tās darbības, kuras atzīšanas procesā ir apstiprinātas. Noteikumu projekta 19. punkts paredz, ka Civilās aviācijas aģentūra var veikt pretendenta pārbaudi uz vietas, ja pretendenta iesniegto dokumentu izvērtēšanas laikā rodas nepieciešamība papildu informācijas noskaidrošanai, lai pārliecinātos par pretendenta atbilstību ieplānoto darbību veikšanai. Šāda tiesību norma ir paredzēta, lai pēc iespējas nepieļautu situācijas, kad netiek nodrošināta atbilstoša tālvadības pilotu apmācība un pārbaužu pieņemšana, kas varētu apdraudēt cilvēku dzīvību, veselību, privātumu, mantu un gaisa kuģu lidojumu drošumu. Komisijas 2011.gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008, (turpmāk – regula Nr.2011/1178) IV pielikuma III sadaļas ARA.GEN.300. punkta a)apakšpunkta 1.apakšpunkts nosaka, ka kompetentajai iestādei (Civilās aviācijas aģentūrai) jāpārbauda organizāciju un personu atbilstība prasībām, kas jāizpilda attiecīgi pirms organizācijas sertifikāta, apstiprinājuma, FSTD kvalifikācijas sertifikāta vai darbinieka apliecības, sertifikāta, kvalifikācijas atzīmes vai atestāta saņemšanas. Šīs pārbaudes ietver auditus un inspekcijas uz vietas organizācijās. Vienlaikus noteikumu projekts paredz atzīto struktūru uzraudzību, kas tiks veikta saskaņā ar Civilās aviācijas aģentūras sagatavotu atbilstības uzraudzības programmu. Atbilstības uzraudzības programma tiks izstrādāta, pamatojoties uz riska novērtējumu. Auditu un inspekciju biežums tiks noteikts, balstoties uz Civilās aviācijas aģentūras veiktu atzīto struktūru drošuma riska novērtējumu, kas veikts pēc audita vai inspekcijas noslēguma, balstoties uz audita vai inspekcijas rezultātiem. Drošuma riska novērtējumu veic visām atzītajām struktūrām, lai noteiktu katras atzītās struktūras riska vērtību. Noteikumu projekta 27.punktā ir noteikti kritēriji 1.līmeņa neatbilstības sastādīšanai, visas citas konstatētās neatbilstības ir klasificējamas kā 2.līmeņa neatbilstības (noteikumu projekta 28. punkts). Ņemot vērā to, ka noteikumu projektā nav iespējams uzskaitīt visus kritērijus 2.līmeņa neatbilstības sastādīšanai, ir noteikts, ka jebkura neatbilstība jomu regulējošo tiesību aktu prasībām tiek klasificēta kā 2.līmeņa neatbilstība, ja neatbilstība pēc konstatēšanas uzreiz nav klasificējama kā 1.līmeņa neatbilstība. Ievērojot to, ka likuma “Par aviāciju” 117.2 panta sestā daļa paredz deleģējumu atzītās struktūras darbības ierobežošanai, noteikuma projekts paredz, ka atzītās struktūras darbība atbilstīgi lidojumu drošuma apdraudējumam var tikt ierobežota Civilās aviācijas aģentūras uzraudzības gaitā, gadījumos, kad tiek konstatēta 1. līmeņa neatbilstība, šāda uzraudzība prakse tiek īstenota arī citās civilās aviācijas uzraudzības jomās. Noteikumu projektā tiek noteikts atzītās struktūras personāls, kas atbild par eksamināciju, apmācību, praktisko apmācību un praktisko prasmju novērtēšanu, un tam piemērojamās prasības. Noteikumu projekta 14.punkts paredz Civilās aviācijas aģentūrai tiesības pielīdzināt šo noteikumu projekta 13.4.apakšpunktā minētajām prasībām, proti, instruktoru kvalifikācijas pārbaudi, kas nokārtota Civilās aviācijas aģentūrā (ja piemērojams) vai piedalījusies Civilās aviācijas aģentūras organizētā intervijā (ja piemērojams) kompetento iestāžu vai apstiprinātu organizāciju izdotos sertifikātus aviācijas jomā. Noteikumu projekta izpratnē “kompetentā iestāde” ir citas Eiropas vai Starptautiska Civilās aviācijas uzraugoša iestāde, savukārt ar terminu “apstiprināta organizācija“ saprotama organizācija, kura ir aviācijas jomas sertifikāta turētāja, piemēram, civilās aviācijas gaisa kuģu lidojumu apkalpes locekļu apmācību sniedzēji, Gaisa satiksmes vadības dienesta dispečeru, gaisa satiksmes informatīvā dienesta operatoru apmācību sniedzēji u.tml. Atkarībā no tā, kādas no noteikumu projektā minētajām darbībām pretendents atzītās struktūras statusam iegūšanai plāno veikt, tam ir jāpierāda norīkotā personāla atbilstoša kompetence un kvalifikācija eksaminācijas, teorētisko un praktisko apmācību un praktisko prasmju novērtēšanas veikšanai. Atzītās struktūras atzīšanas procesā Civilās aviācijas aģentūra izvērtē iesniegto dokumentu saturisko atbilstību un nozīmētā personāla atbilstību piemērojamajām prasībām. Civilās aviācijas aģentūras kompetencē ir izvērtēt, vai dokumentos ir iekļautas un atbilstoši aprakstītas visas nepieciešamās procedūras un prasības. Civilās aviācijas aģentūra neveic iesniegto pretendenta dokumentu precizēšanu, bet gan tikai identificē, kādas procedūras, prasības vai kārtība nav aprakstīta dokumentos vai ir aprakstīta nepilnīgi vai neatbilstoši piemērojamajām prasībām. Atbilstoši Valsts iestāžu juridisko dienestu vadītāju 2019.gada 14.novembra sanāksmē (prot. Nr.3, 2.§) nolemtajam, izvērtējot iespēju pielikumā noteikto informāciju attiecībā uz iesniedzamajām ziņām ietvert noteikumu tekstā, Civilās aviācijas aģentūra ir secinājusi, ka iesniegumam ir jāsaglabā noteikta forma, kuru ir jāaizpilda pretendentam, lai Civilās aviācijas aģentūras inspektori izvērtētu pretendenta  iesniegtā iesnieguma atzītās struktūras statusa saņemšanai, tam pievienoto dokumentu atbilstību noteikumu projekta noteiktajām prasībām, kā arī pēc tam  atzītās struktūras uzraudzības gaitā pārliecinātos par atzītās struktūras atbilstību noteikumu projekta noteiktajām prasībām un  varētu to uzrādīt Starptautiskā civilās aviācijas organizācijai (ICAO) un Eiropas Savienības Aviācijas drošības aģentūrai (EASA), veikto auditu laikā, tāpēc noteikumu pielikums saglabāts. Tā kā atzīto struktūru atzīšana ir līdzīga pilotējamās aviācijas personāla apmācību sniedzēju sertifikācijai, tādēļ atsevišķas noteikumu projekta normas pēc iespējas ir pielīdzinātas regulā Nr.2011/1178 noteiktajām prasībām. Tā piemēram noteikumu projekta 27.3. apakšpunkts, kas nosaka, ka gadījumi, kad Civilās aviācijas aģentūrai ir pierādījumi par atzītās struktūras statusa vai regulas Nr.2019/947 pielikuma 6.papildinājumā minētās deklarācijas prettiesisku izmantošanu, tiek uzskatīti par 1.līmeņa neatbilstību, līdzīga norma ir regulas 2011/1178 VI pielikuma ARA.GEN.350. punkta b) apakšpunkta 3) apakšpunktā. Kā piemēru deklarācijas prettiesiskai izmantošanai var minēt tās nodošanu citai personai atzītās struktūras darbību veikšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas, juridiskas personas, kuras vēlas veikt bezpilota gaisa kuģu tālvadības pilotu klātienes eksaminēšanu bezpilotu gaisa kuģu ekspluatācijai atvērtajā A2 un specifiskajā kategorijā, kā arī pasniegt tālvadības pilotu apmācību ekspluatācijai specifiskajā kategorijā, ja to paredz drošuma novērtējums, un kas vēlas veikt tālvadības pilotu praktisko apmācību un prasmju novērtēšanu bezpilota gaisa kuģu ekspluatācijai specifiskajā kategorijā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka tiesiskais regulējumus pilnveido vienotos pamatprincipus bezpilotu gaisa kuģu tālvadības pilotu apmācību un eksaminēšanas nodrošināšanai, kas, savukārt, sekmēs bezpilota gaisa kuģu lidojumu drošumu.  |
| 3. | Administratīvo izmaksu monetārs novērtējums | Administratīvās izmaksas, kas saistītas ar noteikumu projekta 9.1.apakšpunktā minētā iesnieguma iesniegšanu Civilās aviācijas aģentūrā, atzītajai struktūrai nepārsniegs 2000 eiro gadā. Administratīvās izmaksas Civilās aviācijas aģentūrai, kuras darbinieks veiks informācijas sniegšanas, pieņemšanas, apkopošanas, apstrādes un uzglabāšanas pienākumus, kas saistīti ar noteikumu projekta 9.1.apakšpunktā minētā iesnieguma izskatīšanu, nepārsniegs 2000 eiro gadā. |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1.tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2019/947 pielikuma 1.papildinājuma I nodaļas A pielikuma 1.punkts | Projekta 10.1. un 10.2. apakšpunkts. | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma 3.papildinājuma 4.punkts | Projekta 15.punkts. | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma 6. papildinājums  | Projekta 26.3., 26.4., 27.2. un 27.3.apakšpunkts. | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Atbilstoši Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula 2018/1139) 75.pantam ir izveidota Eiropas Aviācijas drošības aģentūra, kura saskaņā ar minētā panta otrās daļas d) apakšpunktu veic vajadzīgos pasākumus saskaņā ar pilnvarām, ko tai piešķir Regula Nr.2018/1139 vai citi Kopienas tiesību akti. Saskaņā ar Regulas Nr.2018/1139 76.panta 3) punktu, Eiropas Aviācijas drošības aģentūra saskaņā ar 115. pantu un piemērojamajiem uz šīs regulas pamata pieņemtajiem deleģētajiem un īstenošanas aktiem izdod sertifikācijas specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes šīs regulas un uz tās pamata pieņemto deleģēto un īstenošanas aktu piemērošanai. Regulas Nr.2018/1139 115.pants paredz kārtību, kādā Eiropas Aviācijas drošības aģentūra izstrādā pieļaujamos līdzekļus atbilstības panākšanai, minētā panta trešajā punktā ir noteikts, atzinumus, sertifikāciju specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes, kas izstrādātas, ievērojot 76. panta 1. un 3. punktu, un procedūras, kas izveidotas, ievērojot šā panta 1. punktu, publicē Aģentūras oficiālajā publikācijā. Pieļaujamie līdzekļi atbilstības panākšanai ir dokuments, kas skaidro kā izpildāmas īstenošanas regulas prasības. Ņemot vērā minēto Eiropas Aviācijas drošības aģentūra ir izstrādājusi dokumentus Regulas Nr.2019/947 prasību piemērošanai „Attiecīgie līdzekļi atbilstības panākšanai un vadlīnijas”. Dalībvalstīm jāievēro šajos dokumentos noteiktais vai jāizstrādā dokumenti, kuri nodrošina līdzvērtīgu Regulas 2019/947 prasību piemērošanu. Ņemot vērā to, ka citi dokumenti Regulas Nr.2019/947 piemērošanai nav izstrādāti, kā arī to, ka pastāv īpaša kārtība, kādā būtu jāizstrādā citi dokumenti Regulas Nr.2019/947 piemērošanai, projekts paredz „Attiecīgo līdzekļu atbilstības panākšanai un vadlīniju” nosacījumu piemērošanu. Minēto dokumentu tulkojums latviešu valodā pieejams Civilās aviācijas aģentūras tīmekļa vietnē.  |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2021.gada 25.janvārī ievietots Satiksmes ministrijas tīmekļa vietnē: <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova